b"\n_START_ARTICLE_\nZvezdna vrata\n_START_PARAGRAPH_\nZvezdna vrata ozna\xc4\x8dujejo izmi\xc5\xa1ljeno vesolje, ki temelji na filmu z istim naslovom iz leta 1994. Zgodba temelji na zvezdnih vratih, napravi, ki omogo\xc4\x8da teleportacijo po vesolju, tako da med dvema vratoma ustvari \xc4\x8drvino. Prvo tako napravo so na Zemlji odkrili v Egiptu leta 1928, \xc5\xa1ele v devetdesetih letih 20. stoletja pa so odkrili, kako deluje in vzpostavili tajni program raziskovanja galaksije in spoznavanja novih civilizacij._NEWLINE_Filmu je leta 1997 sledila serija Zvezdna vrata SG-1, ki se je kon\xc4\x8dala maja 2007 z za znanstvenofantasti\xc4\x8dno serijo rekordnimi desetimi sezonami. Sedaj sta v nastanku \xc5\xa1e dva filma, ki bosta nerazre\xc5\xa1ene zgodbene loke o Orijih (Zvezdna vrata: Skrinja resnice) in Ba'alu (Zvezdna vrata: Continuum) pripeljala do zaklju\xc4\x8dka. Oba filma bosta izdana neposredno na DVDjih._NEWLINE__NEWLINE_Leta 2004 se je fran\xc5\xa1izi pridru\xc5\xbeil spin-off Zvezdna vrata: Atlantida, katere \xc4\x8detrta sezona je v teku od jeseni 2007._NEWLINE__NEWLINE_Trenutno je v pred-produkciji \xc5\xa1e tretja serija iz sveta Zvezdnih vrat, Zvezdna vrata: Vesolje, ki naj bi jo za\xc4\x8deli snemati po izdaji obeh filmov Zvezdnih vrat SG-1._NEWLINE_Med letoma 2002 in 2003 je bila na sporedu risana serija Zvezdna vrata: Neskon\xc4\x8dnost, ki je zdr\xc5\xbeala le eno sezono._NEWLINE_Napisanih je bilo tudi nekaj knjig in stripov, ki se dogajajo v tem vesolju."